SAD: Srednješkolci-sportisti medicinski zanemarena sportska populacija
U srednjim školama, gdje počinje ozbiljan sportski trening, potres mozga svake godine doživljava više od 60.000 učenika-sportista
Američko Nacionalno udruženje sportskih trenera i Nacionalna fudbalska liga, kao „najopasnija,“ pokušavaju na brojne načine ukazati na brojnost i rizičnost moždanih trauma kod sportista-srednješkolaca i zagovaraju usvajanje zakonskih mjera kojima bi se povećala sigurnost i zdravstvena briga o sportistima tinejdžerskog uzrasta. Prema pouzdanim procjenama svake godine u Sjedinjemim Američkim Državama desi se oko 300.000 moždanih trauma vezanih za sport. I podatak da je sport, poslije saobraćajnih udesa, najčešći uzrok povreda mozga ukazuje na veličinu problema kojem se ne poklanja potrebna pažnja. Spomenuti podaci i zaključak sadržani su u obimnom nacionalnom istraživanju koje je proveo jedan veliki pedijatrijski istraživački centar među sportistima starim od 15 do 24 godine. U američkim srednjim školama, gdje počinje ozbiljan sportski trening, potres mozga svake godine doživljava više od 60.000 učenika-sportista. Većina trauma te vrste dešava se na treninzima ili tokom nadmetanja praktično u svakom kontakt sportu - američkom fudbalu, nogometu, lakrosu, hrvanju.... Potres mozga doživio je i 17-godišnji hrvač Dane Harlowe, srednješkolac jedne škole u blizini Washingtona, nakon nehotičnog udarca protivnika ramenom u njegovu glavu: - prisjeća se Dane. Srećom po njega, a i ostale učenike-sportiste iz te škole, Alison Lane je diplomirani sportski trener i nije joj bilo teško zaključiti da je Dane Harlowe, vrlo talentirani hrvač i pobjednika na više takmičenja, doživio potres mozga. - objašnjava trenerica Lane. Dane je jedno vrijeme pauzirao, zatim prošao kroz seriju provjera i nakon tri tjedna vratio se treninzima. Zaposleni diplomirani, certificirani sportski trener nije pravilo za svaku američku srednju školu. Ima ih u 42 posto tih škola. To praktično znači da potres mozga koji dožive učenici, u najvećem broju slučajeva tokom treninga i utakmica američkog fudbala, može proći bez prve stručnije provjere i pomoći. I to je veliki problem kaže iskusna sportska trenerica Marjorie Albohm, predsjednica američkog Nacionalnog udruženja sportskih trenera: Gospođa Albohm ističe da bi i učenici, i roditelji i treneri ponajviše, trebali biti manje zahtjevni, tražiti manje, učenici od samih sebe, roditelji od svoje djece, treneri od učenika, jer su u pitanju mladi organizmi koje treba opterećivati u skladu sa fizičkim i psihičkim sazrijevanjem. Nacionalno udruženje sportskih trenera i Nacionalna fudbalska liga, kao „najopasnija,“ pokušavaju na brojne načine ukazati na brojnost i rizičnost moždanih trauma kod sportista-srednješkolaca i zagovaraju usvajanje zakonskih mjera kojima bi se povećala sigurnost i zdravstvena briga o sportistima tinejdžerskog uzrasta.